РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/318-15

15. јул 2015. године

Б е о г р а д

З А П И С Н И К

126. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 15. ЈУЛА 2015. ГОДИНЕ

Седница је почела у 12.28 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Верољуб Арсић, Биљана Пантић Пиља, Светислав Вукмирица, Драган Половина, Тања Томашевић Дамњановић, Јелисавета Прибојац, заменик члана Жарка Мићина, Жарко Обрадовић, Неђо Јовановић, Војислав Вујић, заменик члана Петра Петровића и Мирко Чикириз.

Седници нису присуствовали чланови Одбора: Бранка Јанковић, проф. др Јанко Веселиновић, Балинт Пастор, Драган Николић, Гордана Чомић и Весна Бесаровић, као ни њихови заменици.

Седници су присуствивали: Ђорђе Милић, вршилац дужности помоћника министра и Даринка Ђуран, виши саветник у Министарству грађевинарства, саобраћаја и инфраструктуре.

На предлог председника Одбора,већином гласова (са10 гласова за, један није гласао) је усвојен следећи

Д н е в н и р е д:

1. Разматрање амандмана на Предлог закона о претварању права коришћења у право својине на грађевинском земљишту уз накнаду, који је поднела Влада;

Тачка дневног реда. Разматрање амандмана на Предлог закона о претварању права коришћења у право својине на грађевинском земљишту уз накнаду, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о претварању права коришћења у право својине на грађевинском земљишту уз накнаду и сматра да су у складу са Уставом и правним системом Републике Србије амандмани:

- на члан 7. који је поднео Одбор за просторно планирање, саобраћај, инфраструктуру и телекомуникације;

- на члан 17. који је поднео Одбор за просторно планирање, саобраћај, инфраструктуру и телекомуникације;

Одбор је одлуку донео већином гласова (са 10 гласова за, један није гласао).

Одбор је у складу са чланом 164. Пословника Народне скупштине размотрио и амандман на члан 16. са исправком, који је поднео народни посланик Драган Јовановић и сматра да је амандман у складу са Уставом и правним системом Републике Србије.

Одбор је одлуку донео једногласно (са 11 гласова за).

За известиоца Одбора на седници Народне скупштине одређен је председник Одбора.

Седница је завршена у 13,00 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић